Natalja Pogonina

**Natalja Andreevna Pogonina** (født 9. mars 1985) er en russisk sjakkspiller og Kvinnelig stormester. Hun ble nummer to under verdensmesterskapet i sjakk for kvinner i 2015. Hun er to ganger russisk kvinnemester, i 2012 og 2018.

Pogonina var medlem av det gullmedaljevinnende russiske landslaget ved sjakk-OL for kvinner i 2012 og 2014, og ved 2011 under EM i lagsjakk for kvinner.

## Sjakkkarriere

Pogonina lærte å spille sjakk i en alder av fem av bestefaren hennes. Hun har vært en aktiv sjakkspiller siden 1993 etter at hun vant skolens damturnering.

Hun ble lagt merke til for første gang i 1998 da hun vant det russiske mesterskapet for jenter under 14 år. Natalia Pogonina har vunnet to gullmedaljer ved EM i sjakk for ungdom i divisjonen jenter under 16 i 2000 og jenter under 18 i 2003. I 2004 ble Natalia Pogonina tildelt tittelen Kvinnelig stormester. Noen av hennes andre utmerkelser er da hun vant Bykova-minnesmerket i 2005, Rudenko-minnesmerket i 2007, bronsemedalje i North Urals Cup-turneringen  og når hun delte førsteplassen ved verdensmesterskapet i universitetssjakk for kvinner i 2008.

I 2008 vant hun i lagspill gullmedalje i lynsjakk og bronsemedalje i hurtigsjakk ved de første World Mind Sport Games i Beijing og scoret 6/7 på bord fem for det russiske landslaget i kvinnesjakk under sjakk-OL. Hun endte først (med 8 poeng fra 9 partier) under det prestisjetunge Moscow Open i 2009, og vant bronsemedaljen under Europamesterskapet i sjakk i 2009 (på tie-break). 

I 2011 vant Pogonina gullmedaljer i både European Club Cup for kvinner  og European Team Chess Championship, i tillegg til sølv ved verdensmesterskapet i lagsjakk for kvinner. 

I august 2012 vant hun det russiske sjakkmesterskapet for kvinner med en score på +4-0=5.

I 2012 spilte hun åtte av de elleve rundene på reserveborder (bord 5) for det russiske kvinnelaget, som vant gullmedaljen under sjakk-OL i Istanbul. Hun scoret +6-1=1 og vant gullmedaljen for sin individuelle prestasjon på bord 5. 

I 2014 spilte hun for det russiske damelaget og vant nok en gullmedalje under sjakk-OL i Tromsø.

Hun nådde finalen i verdensmesterskapet for kvinner i 2015, men tapte mot Marija Muzytsjuk.

## Andre sjakkrelaterte aktiviteter
Hun har vært spaltist på Chess.com siden 2009. Hun har sjakkblogger på Sports.ru og RedHotPawn.com. 

Natalja Pogonina har fungert som vert og kommentator for sjakkbegivenheter på en rekke sjakknettsteder, deriblant ChessGames.com og Chessdom.com. Pogonina annonserte i 2009 at hun og Peter Zhdanov vile gi ut en bok med tittelen «Chess Kama Sutra». Boken fikk mye oppmerksomhet fra internasjonale medier. I 2009 ble Pogonina ambassadør for Chess Elite-programvaren.

## Privatliv
I 2008 studerte Pogonina for en Master of Arts innen juss ved Saratov State Academy of Law.  

Hobbyene hennes er flamenco, musikk, fotografi, reising, sport, litteratur og poesi. Hennes brukernavn på «Internet Chess Club» er «bagira».

5. juni 2009 giftet hun seg med IT-spesialist Peter Zhdanov. I 2009 fikk de en sønn.

## Eksempelparti
Etter denne 25-trekksseieren med Neo-Archangelsk-varianten av spansk mot tidligere FIDE verdensmester for kvinner Antoaneta Stefanova, havnet Natalia Pogonina på en delt ledelse i North Urals Cup-2007-turneringen. (Analyse av T. Grabuzova, ChessPro)

**1.e4 e5 2.** **Nf3 Nc6 3.** **Bb5 a6 4.** **Ba4 Nf6 5.** **OO Bc5 6.c3 b5 7.** **Bc2 d6 8.a4 Bg4 9.h3 Bxf3 10.** **Qxf3 b4 11.a5 O–O 12.d3 Rb8 13.** **Nd2 d5 14.exd5 bxc3 15.bxc3 Nd5** (Se diagram) **16.d4** Mer solid er 16.&nbsp;Qe4 med lignende ideer, men uten å ofre en bonde. **16...** **exd4 17.** **Qd3 g6** 17... Nf6 har ikke virket siden etter 18. Ne4 Nxe4 19. Qxe4 Hvit kommer med den avgjørende gaffelen . **18.** **Qc4** 18. Qxa6 kunne bli møtt med 18... Ne5 med ideen om å motvirke 19. Ne4 med et fint trekk 19... Nxc3! Hvit må bestemme seg for å tvinge frem remis ved å spille 20. Nxc5 Ra8 21. Qb7 Rb8 eller for å prøve å demonstrere potensialet til den passerte a-bonden, støttet av to løpere, etter 20. Nxc3 dxc3 som førte til en posisjon med gjensidige sjanser. **18...** **Rb5 19.** **Ne4 Ne5?** Hvit sin besluttsomhet belønnes overraskende raskt. Denne feilen ser ut til å være ukarakteristisk for Antoaneta Stefanova som generelt sett er i sitt rette element når hun spiller kompliserte posisjoner med taktiske muligheter for begge sider. Etter rimelige 19... Nc3 ville hvit ha stått overfor visse problemer. For eksempel 20. Bg5 (Hvits dronning er dårlig plassert. Så 20.Nxc5? taper umiddelbart til 20...Ne5, mens etter 20.Nxc3 dxc3 truslene Ne5 og Nxa5 lar hvit føle seg ukomfortabel) blir besvart med 20... Qc8 21. Nc3 (21.Nxc5? Ne5) 21... dxc3 22. Bf6 (22.Qxc3? Bd4 23.Qxc6 Bxa1 og hvit har ingen reell kompensasjon for det ofrede materialet) 22... Qe6 23. Qxc3 Bb4 Hvit kan ikke utvikle initiativet: 24. Qf3 Ne5 25. Qf4 Rxa5 26. Rab1 Be7 27. Bxe7 Qxe7 28. Rfe1 f6 forlater svart med to «sunne» ekstra-bønder uten reell kompensasjon. Men etter svarts feil er resten enkel: **20.** **Qxd5 d3 21.** **Qxd8 Rxd8 22.** **Ba4 Rxa5 23.** **Bg5 Rb8 24.** **Bf6 Bf8 25.** **Bxe5** 25... Rxe5 26. Nf6+ og 27. Nd7 **1-0**

## Fotnoter

## Referanser


## Eksterne lenker
* 
* 
*